बेंगलूरु। मशहूर सोशल नेटवर्किंग वेबसाइट फेसबुक भी अभद्र सामग्री से परेशान है। भारत सहित दुनिया के कई देशों में इसका विस्तार हुआ है लेकिन इस दौरान ऐसी सामग्री की तादाद भी बढ़ी है जिसे सभ्य समाज के लिए ठीक नहीं माना जाता। फेसबुक पर अश्लील, अभद्र, भड़काऊ, गाली-गलौज और आतंकवाद से संबंधित सामग्री में इजाफा हुआ है। अब फेसबुक ने ऐसी सामग्री को तेजी से हटाने के लिए बड़े स्तर पर तैयारी की है।